cyanic-selkie/wikianc huggingface dataset:
נתן עמרם
יצירתו
הרב עמרם חיבר גם שירה ופיוטים, שיצאו לאור בין היתר בקובץ "אור התורה" (סלוניקי, תר"י). הוא חיבר גם מספר סידורים למועדים שונים, בהם "עילוי נשמות" (ליוורנו, תרל"ד), "קונטריס אחרון" (ליוורנו, תרכ"ח) ו"ספר הרוחות" (סלוניקי, תרי"ח).
כלכלה נאו-קלאסית
ביקורת על התורה הנאו-קלאסית
ביקורת מכיוון אחר לגמרי הועלתה על ידי האסכולה האוסטרית. זו, נאמנה למסורת שכונן קרל מנגר, הסכימה כי אנשים יכולים להבחין בין מטרות רצויות להם ומטרות שאינן רצויות להם ופועלים באופן מכוון מטרה, אך המטרה הרצויה להם אינה רווח מרבי אלא סיפוק צרכים ורצונות, שבסיסם יכול להיות כספי, אך אינו בהכרח כזה. להבחנה זו הייתה חשיבות, שכן על פי התפישה האוסטרית לא ניתן להניח כי המטרה של כל פעולה בשוק היא רווח כספי ומכאן שלא ניתן לקבל את תמונת השוק כפי שהציגה אותה הכלכלה הנאו-קלאסית: כזירה סינתטית שבה פועלים שחקנים על פי מטרה מוכתבת מראש, אחידה ומדידה. על פי התפישה האוסטרית, ראייה כזו של פעולות השחקן בשוק שקולה להתעלמות מהממד הסובייקטיבי המשפיע על הביקוש וההיצע.
הסתייגות שלישית של האוסטרים היא מן הטיעון הנלווה של התאוריה הנאו-קלאסית, כאילו השוק נמצא בתהליך מתמיד של אופטימיזציה המתמרכזת כלפי נקודת שיווי המשקל. תהליך כזה, לטענת האוסטרים, אינו הכרחי ולרוב אף אינו מתרחש. השוק אינו 'משתפר' עם הזמן ומגיע לקירוב רב יותר לנקודת שיווי המשקל. למעשה, ההתרחשות השוקית קרובה יותר באופיה לסדרה של הפרות של שיווי המשקל, בלי שלשחקנים תהיה שאיפת-על כלשהי לביצועים מיטביים או שלשוק עצמו תהיה מגמה כזו.
הסיבות לעלייתה של התאוריה הנאו-קלאסית
האצטלה המדעית או הכמו-מדעית לא הייתה כמובן נחלת הכלכלה הנאו-קלאסית בלבד. למעשה, במובן זה היא זרמה במקביל ולעיתים בעקבות אסכולות אחרות במדעי החברה, כמו הפסיכיאטריה, הפסיכולוגיה, הסוציולוגיה ותחומי חקר אחרים, הכלכלה ובראשה הנאו-קלאסיקה, ביקשה להפוך לזרם מדעי לגיטימי, המשתמש בכלים מדעיים.
MILF
בתרבות פופולרית
בשנת 2013, חברת הלבשה האמריקאית,, פרסמה סרטון פרודיה על הביטוי בפרסום עבור בגדי החזיות של החברה, בהמרה ל-"Mom I'd Like to Fit" (בעברית: "אמא שהייתי רוצה להתאים"). הקמפיין זכה לתשומת לב שלילית.
במשחק הווידאו פריידי נייט פאנקין, מופיע השיר , המבוסס על הביטוי.
המונח מופיע בשם של תוכנית הריאליטי האמריקאית, אחוזת המילפיות.
דה-פרוטונציה
בכימיה, דה-פרוטונציה (deprotonated) היא תגובה בה מופרד הידרון (יון מימן חיובי +H) ממולקולה, ליצירת הבסיס המצומד שלה. בסיס ברונסטד-לאורי מוגדר כחומר כימי הגורם לדה-פרוטונציה של חומר אחר. היכולת היחסית של מולקולה למסור הידרון נמדדת על ידי ערך ה-pKa שלה. לחומצות ערך pKa נמוך, והן מוסרות הידרון (בדרך כלל פרוטון) בקלות. ערך ה-pKa מושפע מגורמים רבים, אך המשמעותי ביותר הוא יכולת המולקולה לייצב את המטען השלילי שנוצר לאחד מסירת ההידרון על ידי רזוננס כימי.
מרחב פולרי
הגדרה
גאומטריה של נקודות וישרים היא מרחב ליניארי חלקי אם דרך כל שתי נקודות עובר לכל היותר ישר אחד, ועל כל ישר יש לפחות שתי נקודות. שתי נקודות הן מחוברות אם עובר דרכן ישר משותף (במרחב ליניארי כל שתי נקודות מחוברות).
הגדרה באמצעות תת-מרחבים
למעשה, ארבע תכונות אלו הרכיבו את ההגדרה המקורית של ז'אק טיץ. אכן, טיץ הגדיר מרחב פולרי כגאומטריה קבוצתית עם אובייקטים מטיפוסים (הקרויים נקודה, ישר,... על-מישור, בהתאמה), המקיימת את ארבע האקסיומות הבאות:
מוזיקה סינית
מוזיקה אתנית של האן
למוזיקת ההאן העממית אספקטים רבים ושונים במה שנוגע למשמעות, רגשות וטונאליות. קיים דמיון מעניין בין סגנון מוזיקה זה לבין השפה הסינית עצמה. הדמיון נובע מאופן השימוש בטונים, בדרך החלקתם מהנמוך לגבוה או מהגבוה אל הנמוך ובאופן השתלבותם זה בזה.
מוזיקה אזורית
במהלך השנים התפתחו סגנונות אתנים נוספים לזה של ההאן. טיבטים, מונגולים, אויגורים, בני הנאסי, וקבוצות אתניות נוספות בדרום מזרח המדינה כמו גם בצפון מזרחה, פתחו כולם סגנונות ייחודיים.
צפון מזרח סין
קבוצות אתניות שונות השפיעו על התפתחות המוזיקה באזור זה, כאשר העיקרית שבהן היא בני המנצ'ו (אנגלית: Manchu People). מתוך המגוון המוזיקלי הרב של אזור זה, המפורסם ביותר הוא שיר ערש בשם יוּאוּיוּאוּדְזָה, (אנגלית: Youyouzha) אשר התפשט ברחבי סין כולה.
כלי נגינה למוזיקה סינית מסורתית
קיימות שמונה קטגוריות המחלקות את כלי הנגינה המסורתיים. החלוקה נעשית על סמך החומר ממנו עשוי הכלי.
קיימות מספר תתי קטגוריות במשפחת כלים זו.
GBU-8
היסטוריה
במלחמת וייטנאם נאלצו טייסי חיל האוויר האמריקני להתמודד עם הגנת נ"מ כבדה בסביבת אתרים חשובים בווייטנאם אשר הקשתה עליהם לפגוע בהם באמצעות פצצות שימוש כללי שחייבו ביצוע יעפי הפצצה בקרבה רבה למטרה. על רקע זאת העניק חיל האוויר האמריקני ב-1967 חוזה לחברת רוקוול לפיתוח ערכת הנחיה אלקטרו-אופטית לפצצות הסימן 84 שלו, על-מנת שישמש להפצצת מטרות איכות במרחק רב מהן, תוך מזעור החשיפה של מטוסיו למערכי ההגנה של האויב. המערכת נבדקה בידי יחידות מטוסי F-4 פנטום בלחימה בווייטנאם ב-1969. יותר מ-4,000 ערכות הנחיה יוצרו. חיל האוויר האמריקני הטיל כ-700 פצצות GBU-8 במהלך מלחמת וייטנאם.
יער חדרה
היסטוריה
עצי האקליפטוס שביער נטעו החל מ-1896 בניסיון לייבש את ביצת "טאס" ששכנה באתר, גידולו המהיר של העץ הביא לחשיבה, שלצורך גידולו הוא צורך מים רבים והוא שואב מן הקרקע את הרטיבות וגורם ליבוש הקרקע.
דלקת מפרקים
מחלות הגורמות לדלקת מפרקים יכולות להיות מחלות אוטואימוניות כדוגמת פסוריאזיס, מחלות על רקע שקיעת גבישים במפרקים ומחלות זיהומיות שונות לרבות דלקת מפרקים זיהומית. דלקת מפרקים ניוונית יכולה להתפתח בעקבות טראומה גופנית או זיהום במפרק או על רקע גנטי, שימוש מרובה במפרק או גיל מבוגר.
דלקות מפרקים הפוגעות במספר מפרקים מסווגות בשנית לכאלו הפוגעות בארבעה מפרקים או פחות של הגפיים (Peripheral oligoarticular), לדלקות מפרקים הפוגעות ביותר מארבעה מפרקים של הגפיים (Peripheral polyarticular) ולדלקות מפרקים הפוגעות גם בעמוד השדרה (Peripheral with axial involvement).
קרב אלז'וברוטה
הרקע לקרב: המשבר של 1383–1385
לקראת סופה של המאה ה-14 התחוללה באירופה מלחמת מאה השנים במלוא עוזה, והשפעתה התפשטה עד לקצה המערבי של היבשת, בפורטוגל.
הקסטיליאנים אשר ראו במעשיו של ז'ואאו הראשון מעשה מרידה, פלשו בכוח בן 31,000 חיילים לפורטוגל תוך שהם מגרשים ושורפים יישובים מאוכלסים בדרכם. כוחות פורטוגזים אשר התנגשו בכוח הקסטיליאני, הביסו אותו בקרב טרנקוסו בתחילת יוני. בשלב זה החליט ז'ואאו הראשון, בהתייעצות עם הגנרל פריירה ובעלי בריתו האנגלים, ליזום קרב מכריע נגד הכוחות הקסטיליאנים. הפורטוגזים בחרו לפגוע ממארב בכוח קסטיליאני באזור אלז'וברוטה, המתאפיין בפני שטח של גבעות שטוחות, מוקף גאיות, ומיושב בדלילות.
תוצאות הקרב
בתוך שעה אחת בלבד מפתיחתו, ועוד לפני שקיעת השמש, הסתיים הקרב. הפורטוגזים הצליחו לתפוס את דגל המלחמה הקסטיליאני, והלוחמים אשר חשבו כי מלכם נהרג, ברחו בבהלה. חואן הראשון, שלא נהרג, ברח במהירות משדה הקרב, והשאיר את חייליו לבדם ללא מפקד. הכוחות הפורטוגזים פתחו במרדף אחרי הקסטיליאנים הנמלטים והמשיכו לפגוע ולהרוג בהם. מספר האבדות של הקסטליאנים היה כה גדול עד שז'ואאו הראשון מלך פורטוגל איפשר לניצולים המעטים לשוב לביתם ללא פגע. בקסטיליה הוכרז אבל לאומי עד חג המולד של 1387.
את הניצחון בקרב, הנחשב לקרב העצמאות של פורטוגל, חגג המלך ז'ואאו בהקמת מנזר "מרים הקדושה של הניצחון", בו קבורים הוא, אשתו, וכמה מצאצאיו (בימינו אתר מורשת עולמית), ובהקמת עיר בשם "הקרב" (Batalha).
בשנת 1386 חתמו פורטוגל וממלכת אנגליה על הסכם הגנה ושיתוף פעולה הדדי, "הסכם וינדזור". הסכם זה נותר בתוקף עד ימינו אלה, ונחשב להסכם הבין מדינתי העתיק ביותר שעדיין מתקיים.
רשות התקשורת הבריטית
לרשות יש סמכויות ביצוע מגוונות בתחומי הטלוויזיה, הרדיו, התקשורת הטלפונית, האינטרנט ושירותי הדואר. היא בעלת סמכות סטטוטורית לייצג את אינטרס צרכני התקשורת על ידי קידום תחרותיות והגנה על הציבור מפני תכנים לא ראויים באמצעי התקשורת. פעילויותיה כוללות עריכת מכרזים, מתן זיכיונות ורישיונות, מחקר, קביעת מדיניות ותקנות, טיפול בתלונות, וניהול ספקטרום. הרשות אינה ממומנת מכספי מיסים, אלא מדמי תמלוגים שמחויבות להעביר לה כל חברות התקשורת בבריטניה.
אנדריי זוויאגינצב
משנת 1992 ועד שנת 2000 עבד כשחקן קולנוע ותיאטרון. בשנת 2000 החל לביים לראשונה, כשביים שלושה פרקים מסדרת הטלוויזיה "חדרים שחורים".
פדרו דמיאנו
פדרו דמיאנו (בפורטוגזית: Pedro Damião; באיטלקית: Damiano ובלטינית: Damianus; 1480 – 1544) היה שחמטאי ורוקח פורטוגזי. הוא נולד בעיר אודמירה בפורטוגל. דמיאנו כתב את הספר "Questo libro e da imparare giocare a scachi et de li partiti", שפורסם ברומא, איטליה, ב-1512; לספר יצאו שמונה מהדורות במאה ה-16. הוא מתאר את כללי המשחק, מציע עצות אסטרטגיות, מציג מבחר של בעיות שחמט ומספק ניתוחים של מספר פתיחות. זה הספר העתיק ביותר שלפיו ניתן לראות כי הריבוע בצד ימין של השורה הקרובה לכל שחקן חייב להיות בצבע לבן. דמיאנו מספק גם עצות הנוגעות לשחמט עיוור, המתמקד בעיקר בצורך לשלוט בסימונים המבוססים על מספור המשבצות מ-1 עד 64. אף על פי שספרו של דמיאנו היה לרב מכר, הוא עצמו אינו נחשב לשחקן הבולט בכישוריי המשחק שלו.
אילין
ראו גם
}}
רפאל אנחל קלדרון פורנייר
רפאל אנחל קלדרון פורנייר (נולד ב-14 במרץ 1949) הוא פוליטיקאי קוסטה ריקני שכיהן כנשיא קוסטה ריקה בשנים 1990–1994. התמודד גם בבחירות לנשיאות ב-2010 מטעם מפלגת האיחוד הנוצרית החברתית (PUSC), אך נאלץ לפרוש ממועמדותו בבחירות בגין האשמה בשתי עבירות של שחיתות.
עטר
{{פירושונים| אישים ששם משפחתם עטר או עטאר:
אישים ששם משפחתם בן-עטר:
S.W.A.T. (סדרת טלוויזיה, 2017)
הפקה
ב-15 באפריל 2021, CBS חידשה את הסדרה לעונה חמישית שהוצגה לראשונה ב-1 באוקטובר 2021
סגמנטציה
סֶגְמֶנְטַצְיָה
שיטת ספריית הקונגרס
שיטת המיון של ספריית הקונגרס (באנגלית: Library of Congress Classification; בראשי תיבות: LCC) היא שיטת מיון ספרים בספריות שפותחה בידי ספריית הקונגרס של ארצות הברית. השיטה נפוצה במרבית הספריות האקדמאיות בארצות הברית ובמספר מדינות נוספות. מרבית הספריות הלא אקדמיות בארצות הברית עושות שימוש בשיטת דיואי.
שדה געשי
אינטנסיביות געשית
בעיה נוספת עשויה להתעורר כאשר ממוצעים ארוכי-טווח עשויים "להחליק" שינויים משמעותיים בקצבי הישנות בטווח קצר יחסית – כ-100 אלף שנים. בנוסף, געשיות אפיזודית יכולה ליצור שינויים בקצב ההישנות ביחס לממוצעים ארוכי-טווח. על כן, קביעת לוחות זמנים לאפיזודות כאלה מהווה אתגר משמעותי.
קצבי הישנות ממוצעים של אירועים געשיים הם בפשטות: מדידה של הפעילות היחסית בשדה געשי לאורך זמן. עם זאת, ניתוחים מפורטים יותר גילו נטיות-זמן משתנות הקשורות לנפחי ההתפרצויות ולקצב הפעילות. לדוגמה, הנפח המצטבר של בזלת וריוליט בשדה הגעשי קוסו (Coso) בקליפורניה הוא ליניארי באופן בלתי-רגיל לאורך זמן. כלומר: התפרצויות חוזרות מתרחשות במרווחי-זמן התלויים בנפחן של התפרצויות קודמות. במקרה זה שימש היחס הליניארי על-מנת לחזות את עיתוין של התפרצויות עתידיות. דפוס דומה של פעילות זוהה בשדה הגעשי ספרינגוויל (Springerville) באריזונה, אך דווקא מיקומם של זרמי לבה – ולא נפחם – שימש להערכת קצב פליטת המאגמה. הסיבה: בשל עוביים מגוונים של זרמי הלבה קשה היה להעריך את נפחם. בשדה זה עלה קצב ההישנות ואז דעך עד לפני 300,000 שנים, על אף שינויים מהותיים בגאוכימיה של הבזלות שנפלטו בו.
דפוסים מרחביים
האופי האפיזודי של געשיות בנפח קטן נחשף באמצעות דפוסים מרחביים, הנובעים מתפוצת צינורות ההזנה בשדה הגעשי. מחקרים של דפוסים מרחביים גילו את הנתונים הבאים: דפוסים מרחביים אלה קיימים מאחר ששיעור קצב הגעשיות בשדה אינו אחיד, גם אם נפח הפליטה קבוע.
מבנה גאולוגי של שדות געשיים
היערכות של צינורות הזנה נפוצה בשדות געשיים, בחרוטי מגן ובקלדרות. היערכויות אלה והמבנים הקשורים אליהן משמשים לאתר את נוכחותם וכיוונם של דייקים תת-קרקעיים ומערכי-דייקים כמדד ללחץ בקרום, ולאתר מנגנוני הזרקת דייק רדודים פעילים באזורים געשיים. באזורים הולוקניים פעילים – כגון סדקי לאקי באיסלנד והמורדות הדרומיים של טולבצ'יק בקמצ'טקה – נמצא מתאם חזק בין מְגַמוֹת מבניות כהעתקים ושברים לבין היערכות געשית של חרוטי אפר עכשוויים הקשורים באפיזודות יחידות של הזרקת דייק.
שדות געשיים בעולם
קיימים בעולם יותר מ-100 שדות געשיים. הגדולים בהם:
בלקן ביט בוקס
היסטוריית ההרכב
בשנת 2018 הושק הסינגל "This Town". הקליפ שלו גרף את פרס הקליפ הטוב ביותר בפסטיבל הסרטים של לוס אנג'לס. ב-7 במאי 2018 הוציא ההרכב, ביחד עם ברי סחרוף, את הסינגל "לובסטר", שכתב גלעד כהנא.
סין יאנגצה אנרגיה
סין יאגנצה אנרגיה (בסינית פשוטה: 中国长江电力股份有限公司; בסינית מסורתית: 中國長江電力股份有限公司) היא חברת שירות סינית, המפיקה אנרגיה. החברה הוקמה ב-4 בנובמבר 2002. החברה היא חברת בת של תאגיד שלושת הערוצים של סין, חברת חשמל ממשלתית.
המשמר הדומם
המשמר הדומם (באנגלית: The Silent Sentinels) הייתה קבוצת מחאה אמריקאית למען זכות הבחירה לנשים. הקבוצה הפגינה מול הבית הלבן החל מינואר 1917 ועד ליוני 1919 עם העברת התיקון ה-19 לחוקת ארצות הברית. המחאה נוסדה על ידי מפלגת הנשים הלאומית ואליס פול.
ההפגנות
הנשים הפגינו במשך שישה ימים בשבוע (מלבד ימי ראשון), למרות תנאי מזג האוויר הקשים. הן הניפו שלטים שעליהן נכתבו כתובות שונות שנוסחו כפניה אל הנשיא, בהן "אדוני הנשיא, כמה זמן ימתינו הנשים לחירותן?", "אדוני הנשיא, מה תעשה למען זכות הבחירה לנשים?" ושלטים נוספים. כדי לעודד תגובה מצד הנשיא, הלכה לשון השלטים והחריפה ובחלקם אף שולבו מילותיו של הנשיא עצמו.
14 בנובמבר 1917 נודע בשם "ליל האימים" (Night of Terror) בשם מעשי האלימות של סוהרים כלפי אסירות סופרג'יסטיות בכלא אוקוקואן בווירג'יניה. מפקדי הכלא מאסו בהפגנות האסירות והורו להשתמש בכוח פיזי כלפיהן. כאשר הנשים הראו התנגדות כלפי הסוהרים הן הוכו ונדחפו לתאיהן. כתוצאה מן האלימות שהופנתה כלפיהן סבלו אסירות משברים, פציעות וזעזע מוח, אולם נמנע מהן טיפול רפואי ראוי. חלק מן האסירות פתחו בשביתות רעב, ובתגובה הורו להאכילן בכפייה.
וילי רוהר
וילי מרטין ארנסט רוהר (בגרמנית: Willy Martin Ernst Rohr; 19 במאי 1877 – 8 במרץ 1930) היה קצין בצבא הקיסרות הגרמנית, שהשפיע רבות על טקטיקת חיל הרגלים של צבא הקיסרות הגרמנית במלחמת העולם הראשונה. נודע כאבי שיטת "חיילי הסער".
קריירה מוקדמת
רוהר נולד בעיר מץ שבממלכת פרוסיה (כיום בחבל אלזס-לורן בצרפת המודרנית). הוא התגייס לצבא הקיסרות הגרמנית, ובשנת 1896 הועלה לדרגת לוטננט שני ושרת ברגימנט ה-33 (מגדבורג). בין השנים 1911–1912 שימש כמורה בבית ספר צבאי לירי. הועבר לרגימנט ה-10 (ריינלנד) והועלה לדרגת האופטמן. לבקשתו, הועבר בשנת 1913 לבטליון הרובאים השלישי של המשמר.
מלחמת העולם הראשונה
ב-8 בספטמבר קיבל רוהר את הפיקוד על הפלוגה. הוא ארגן אותה מחדש, וארסנל הנשק שלה הורחב. הפלוגה תוגברה במחלקת מקלעים וכן במחלקת להביורים. רוהר, שהבין שמהירות היא הגנה טובה יותר משריון, ויתר על אפודי המגן. ההגנה היחידה על החיילים שהשתמש בה הייתה קסדה. הטקטיקה של רוהר הייתה להשתמש בחיילי סער בסדר גודל של כיתה לפשיטה על חפירות בסיוע של ארטילריה ונשקים כבדים. כדי לטהר את החפירות נעשה שימוש ברימוני יד. ב-12 באוקטובר פיקד רוהר לראשונה על היחידה בקרב. הם ביצעו פעולה מוצלחת, ולכדו שתי עמדות צרפתיות.
שיתוק שינה
מהות שיתוק השינה
לשיתוק השינה עשויות להתלוות הזיות. לרוב, ההזיות הן סיוטים שסיבתם אינה ידועה, אשר מתרחשים במקום בו ישנים, למשל נשמעים צעדים מאיימים ההולכים וקרבים, תחושה של נוכחות בלתי רצויה או רעשים מפחידים. עקב כך, המצב הזה מלווה בתחושות פחד, גם בשל הפאניקה עקב אי היכולת לזוז. הרבה אנשים אשר חוו או חווים את השיתוק הזה, חשים לחץ על החזה, כאילו מישהו יושב להם על החזה. תופעות נלוות נוספות שתוארו על ידי אנשים הן רעד בגוף ותחושה של נפילה. הזיות אלו נבדלות על פי ה-DSM מהזיות "רגילות", למשל של שמיעת קולות, בתור לא-פתולוגיות, כלומר, הן אינן מצביעות על קיומה של מחלה נפשית או גופנית.
עצב הראייה
מסלולים עצביים
בנוסף, אוכלוסייה מצומצמת של תאי גנגליון קולטי אור ברשתית, המכילים את הקולטן מלאנופסין, שולחים מידע על רמת התאורה שהם קולטים לעבר מספר מבנים במוח. חלק מהם שולחים את סיביהם העצביים לעבר הפרטקטום (Pretectum) שבמוחה הקדמית (Prosencephalon), השולט על שרירי הקשתית המווסתים את קוטר האישון. אחרים שולחים את סיביהם דרך הצרור הרשתיתי-היפותלמי (Retinohypothalamic tract) אל הגרעין העל-תצלובתי בהיפותלמוס. מסלול זה משמש לתיאום המקצב היממי של השעון הביולוגי עם רמות התאורה השוררות בסביבה. זאת על ידי תזמון הייצור של הורמונים בהיפותלמוס ובבלוטת יותרת המוח. מקצת הסיבים העצביים מתאי גנגליון קולטי אור אלה נשלחים לעבר התליל העליון ואף לעבר גרעין הברך הצדי, אך בשלב זה לא ידוע אם הם מעורבים ישירות בעיבוד התפיסה החזותית של העולם.
פול בולס
ביוגרפיה
ב-1945 החל לכתוב סיפורים קצרים שנכללו בקובץ "A Distant Episode". באותו זמן פרסמה אשתו את הספר 'שתי גברות רציניות' (הספר ראה אור בעברית ב-2018 בהוצאת "לוקוס").
TTI
מטה אסיה ממוקם בסינגפור, עם מרכזי הפצה בסינגפור, הונג קונג וסין, בהיקף כולל של למעלה מ-300,000 רגל מרובע של קיבולת הפצה.
יחסי אזרבייג'ן–בנין
ב-6 בפברואר 2006, השגריר הבניני ברוסיה הממונה גם על ענייני אזרבייג'ן ביקר באזרבייג'ן על מנת להציג את כתב האמנתו בפני אליהם אלייב, נשיא אזרבייג'ן.
TTI
TTI היא בבעלות מלאה, חברת בת עקיפה של ברקשייר האת'וויי
פול בולס
הישגים ומורשת
מבקרי מוזיקה אמרו על המוזיקה שלו שהיא מלאה אור כפי שסיפוריו רוויי אפלה, כאילו המוזיקאי והסופר אינם אותו אדם.
אריך נסאו
אריך נסאו (בגרמנית: Erich Nassau; 25 ביולי 1888, רייכנבך (כיום דז'רז'וניוב שבפולין), שלזיה, הקיסרות הגרמנית — 24 בפברואר 1974, חיפה) היה רופא ילדים גרמני-ישראלי, היה ממייסדי מחלקת הילדים בבית החולים בעפולה וניהל אותה.
קורות חיים
לאחר ליל הבדולח נכלא במחנה הריכוז זקסנהאוזן, וזמן קצר לאחר שחרורו, ב-3 בדצמבר 1938 עלה לארץ ישראל עם סרטיפיקט מיוחד. ב-1939 קיבל על עצמו את ניהול מחלקת הילדים בבית החולים המרכזי של קופת חולים בעמק (עפולה) שנוסדה על ידי ד"ר גיטל דורפמן, הזמין לעבודה במוסד את חנקה ויינברג-חרותי, פיתח את המחלקה והפך אותה למרכז אזורי חשוב לרפואת ילדים.
סודות הפרברים
סודות הפרברים (באנגלית: Suburbicon) הוא קומדיה שחורה בבימויו של ג'ורג' קלוני, על פי תסריט מאת האחים כהן, ג'ורג' קלוני וגרנט הסלוב. כוכבי הסרט הם מאט דיימון, ג'וליאן מור ואוסקר אייזק. הסרט עוקב אחר חייו של סמנכ"ל כספים המתגורר בפרוור סברביקון, בזמן שבפרוור מתקיימות מהומות על רקע גזעי.
חומצה חנקיתית
פירוק
4HNO2 → 2HNO3 + N2O + H2O
The Brazilian
The Brazilian הוא קטע אינסטרומנטלי אשר נכתב ובוצע על ידי להקת ג'נסיס מאלבומם Invisible Touch מ-1986. השיר כולל צלילים ניסיוניים ואפקטים מה שהופך אותו ליותר אוונגרדי.
יחסי הודו–עיראק
קשרים בין השיעים בעיראק לשיעים בהודו
הסופר והמשורר השיעי העיראקי מוזפר אל-נוואב הוא ממוצא הודי.
פרדריק בל
ביוגרפיה
בל דיבבה את אמו של ארתור בגרסה המקורית של הסרט ארתור: נקמתו של מלתזאר, ואת בובת הברבי בהפקת הדיבוב הצרפתית לסרט "צעצוע של סיפור 3".
צביקה שווימר
חיים אישיים
הוא עשה מילואים במשך 20 שנים באותו התפקיד בו שירת, ואף לקח חלק במבצע צוק איתן. לצד הקריירה, שווימר מתנדב במספר עמותות ומטפח את התחביב שלו כדורגל.
יוסף שמש
שמש גויס למוסד ביוזמתו כבר בהיותו בעיראק לאחר שיצר קשר עם יעקב נמרודי. כינויו של שמש היה 'אבו יעקוב'. במהלך שירותו הצליח שמש במסגרת "מבצע יהלום" לגייס את טייס המיג העיראקי מוניר רדפא. הטייס ערק יחד עם מטוסו מדגם מיג 21PF לישראל ב-16 באוגוסט שנת 1966. מבצע זה תרם רבות לחיזוק העליונות של חיל האוויר הישראלי, והשפיע על היכולת של חיל האוויר במהלך מלחמת ששת הימים.
אופל אולימפיה
אופל אולימפיה 1937–1940 וגם 1947–1949
בזמן מלחמת העולם השנייה חברת אופל, שהייתה בבעלות ג'נרל מוטורס, הולאמה על ידי הנאצים וייצרה כלי רכב צבאיים בלבד. רק לאחר סיום המלחמה ונפילתם של הנאצים חזרה החברה לבעלות ג'נרל מוטורס. הדגם הראשון שיצא לחברה לאחר המלחמה הוא אופל אולימפיה.
הצדעה וולקנית
הברכה הנלווית להצדעה
נוסח הברכה "חיים ארוכים ופוריים!" (אנגלית: "!Live Long and Prosper") הופיע גם הוא באותו פרק של מסע בין כוכבים (ובסרט מסע בין כוכבים: הסרט היא נאמרה בשפת הוולקנים: "Dif-tor heh smusma"). פחות ידועה היא התשובה לברכה: "שלום וחיים ארוכים" (אנגלית: "Peace and Long Life"), הדומה לברכות עתיקות שמקורן במזרח התיכון, כמו בערבית: السلام عليكم, או "שלום עליכם" בעברית, והתשובה: "עליכם שלום".
אייזיאה באומן
אנטישמיות
התנגדותו של באומן לקליטת פליטים יהודים בארצות הברית, נבעה מאנטישמיות העמוקה. באוניברסיטת ג'ונס הופקינס, הוא קבע "מכסת קבלה" אנטי-יהודית, שעה שאוניברסיטאות מובילות אחרות ביטלו את מערכות המכסות שלהם, בטענה שיהודים אינם איום זר לתרבות האמריקנית.
פרויקט M
הבחירה הבאה הייתה אייזיאה באומן, נשיא אוניברסיטת ג'ונס הופקינס, אנטישמי גלוי. רוזוולט היה מודע היטב לדעותיו הקדומות של באומן, לאחר שהחל להתכתב איתו שנים קודם לכן. ב-1938 ביקש רוזוולט מבאומן לערוך מחקר שיבחן כיצד יחזרו היהודים האירופאים להתיישב מחדש באמריקה הדרומית.
רפאל יהושע עזריאל
ביוגרפיה
יצא מספר פעמים כשד"ר בשליחות מטעם כוללות חברון וירושלים ומוסדות נוספים לאלג'יריה ולמצרים. בשנת 1920 (ה'תר"ף) שהה בשליחות בתוניסיה מטעם כוללות ירושלים, ובשנת 1928 (ה'תרפ"ח) יצא בשליחות מטעם ישיבת "חיזוק תורה" לארצות הברית.
הגנות במשפט הפלילי
הגנת הצורך
ואלה התנאים לקיומה של ההגנה, שעל הנאשם להוכיח, על מנת שיופטר מאחריות פלילית:
הגנה מן הצדק
מקור ההגנה במשפט האנגלי אשר קבע שלבית המשפט סמכות טבועה שלא לדון בהליכים אשר בהם שימוש לרעה בהליך הפלילי או הטרדה בלתי מוצדקת של הנאשם. ראשית ההגנה באנגליה היה בביטול כתב אישום עקב אי יכולת להרכיב חבר מושבעים אשר דעתם לא תהא משוחדת כנגד הנאשם, וכן במקרים של רדיפה קשה של הנאשם, התמשכות הליכים, עינוי דין ופרוצדורה קלוקלת.
מרקו ברוצ'ינר
מרקו ברוצ'ינר (ברומנית: Marco Brociner; 20 באוקטובר 1852 – 12 באפריל 1942) היה עיתונאי, פובליציסט, עורך, סופר ומחזאי יהודי שפעל ברומניה ובאוסטריה.
אנדריי אוסטרמן
היינריך יוהאן פרידריך אוסטרמן (בגרמנית: Heinrich Johann Friedrich Ostermann; 9 ביוני 1686 - 31 במאי 1747), שנודע ברוסיה בתקופתו בשם אנדריי (Андрей), היה מדינאי רוסי ממוצא גרמני, שבלט בתקופת פיוטר הגדול ואחריו.
אונלסקה
גאוגרפיה
בשטחי העיר ישנם זרמים בעלי שם הכוללים את הנהר השחור, נהר לה קרוס ו-Sand Lake Coulee Creek. בשנות ה-30 של המאה ה-20, בניית אגם אונלסקה הביאה להצפה ולהיעלמות בסופו של דבר של גוף מים רדוד וטבעי בצורת שלולית ביצה גדולה בשם אגם רייס, וכמה בריכות קטנות יותר באזור קרקעית הנהר השחור.
בתוך העיר ישנו אזור שמורה עירוני בשם "ברייס פרייר", הממוקם מתחת לרכס עליו שוכנת רוב העיר. הוא שוכן מצפון-מערב לגבול הצפוני הנוכחי של העיר אונלסקה ונמצא ישירות על אגם אונלסקה.
גל אוחובסקי
כמפיק קולנוע
ב-2004 כתב והפיק סרט נוסף של פוקס, "ללכת על המים". הסרט עוקב אחר מסעו של סוכן "המוסד" הנשלח לחסל פושע נאצי מזדקן, באמצעות התקרבות לנכדתו המתגוררת בישראל, ואחיה ההומו שחי בגרמניה. גם סרט זה השתתף בפסטיבלים לקולנוע ברחבי העולם, ובהם בפסטיבל ברלין. הסרט גרף מספר פרסי קולנוע נחשבים והופץ להקרנה במספר מדינות בעולם. ב-2005 יצר אוחובסקי סרט נוסף עם פוקס, בשם "הבועה", דרמה המספרת את סיפורה של קבוצת צעירים תל אביבית, בחיפושיהם אחר אהבה וזוגיות על רקע המציאות הביטחונית והפוליטית בישראל.
כמנחה טלוויזיה
בין השנים 2006–2010 היה חלק מסגל השופטים של תוכנית המציאות "כוכב נולד" ששודרה בקשת.
חיים אישיים
מאז 1988 מתגורר אוחובסקי בתל אביב עם בן זוגו, במאי הקולנוע איתן פוקס.
מרוקו במשחקים האולימפיים
מרוקו השתתפה גם בשש אולימפיאדות חורף: אולימפיאדת גרנובל (1968), שלוש האולימפיאדות שנערכו בין 1984 ל-1992, אולימפיאדת ונקובר (2010) ואולימפיאדת סוצ'י (2014), אך הספורטאים שייצגו אותה במשחקים אלה הגיעו להישגים נמוכים.
היסטוריה
באולימפיאדת ברצלונה (1992) נשאר התואר האולימפי בריצת 10,000 מטר בידי מרוקו, לאחר שבמירוץ ניצח ח'אלד סקאח. האלוף האולימפי היוצא, בוטייב, העדיף להתחרות בריצת 5,000 מטר, וסיים במקום הרביעי. ראשיד אל-בסיר זכה במדליית כסף בריצת 1,500 מטר, ואתלטים מרוקאים נוספים הגיעו להישגים גבוהים: סלאח קוקאיש סיים במקום השישי בריצת המרתון ומוחמד איסנגר סיים במקום התשיעי בריצת 5,000 מטר. המתאגרף מוחמד אשיק השלים את תמונת המדליות, כשזכה במדליית הארד בקטגוריית המשקל של עד 54 ק"ג.
מהליה ג'קסון
משנות ה-50 ועד שנות ה-70
ב-1958 היא הקליטה מספר שירים שהשתתפו בסרט "St. Louis Blues" וב-1959 שרה את "Trouble of the World" כשהופיעה בסרט "חיקוי לחיים" (Imitation of Life) בתפקיד סולנית במקהלת כנסייה. היא הייתה האטרקציה המרכזית בתצוגת הגוספל הראשונה שהייתה בפסטיבל הג'אז של ניופורט ב-1957, הוקלטה על ידי קול אמריקה וחזרה לפסטיבל ניופורט גם ב-1958.
אלבומה האחרון, "What The World Needs Now", יצא לאור ב-1969 ומסע ההופעות האחרון שלה הסתיים בגרמניה ב-1971. כשחזרה לארצות הברית ערכה את אחת הופעותיה הטלוויזיוניות האחרונות ב"מופע של פליפ וילסון" (Flip Wilson Show). באותה תקופה התמקדה ג'קסון בסיוע לאחרים. היא יסדה את "קרן המלגות מהליה ג'קסון" שהעניקה מלגות להשכלה גבוהה לצעירים. על מאמציה לקידום ההבנה בעולם היא קיבלה את פרס יונת הכסף.
חייה הפרטיים
ב-1936 נישאה ג'קסון לאייזק ליינס גריי הוקנהאל ("אייק") שהיה כימאי בוגר אוניברסיטת פיסק ומכון טסקגי והיה מבוגר ממנה ב-10 שנים. הם התגרשו ב-1943 בעקבות לחצו הבלתי פוסק של הוקנהאל על ג'קסון שתעתיק את מרכז פעילותה להשתתפות במיזמים של מוזיקה חילונית, דבר שהיה בניגוד לאמונתה ובעקבות התמכרותו להימורים על מרוצי סוסים. ב-1964 נישאה לסיגמונד גאלוויי. לג'קסון לא היו ילדים. לאחר הצלחתה המסחרית היא פתחה מכון יופי וחנות פרחים בשיקגו והחזיקה בהם עד מותה. בעקבות הכנסותיה בשנות השיא (כ-100 אלף דולר בשנה) היא אף השקיעה בנדל"ן.
The Fame
רקע וכתיבה
"Poker Face" נכתב על בני זוגה של גאגא שעסקו בהימורים, אך גם סיפר אודות התנסויותיה הביסקסואליות, והפנטזיות שלה על נשים מקיימות יחסי מין עם גברים, כשבכך בא הייצוג ל-"פני הפוקר" שלה. השיר "Boys, Boys, Boys" מהאלבום, קיבל את שמו כניגוד לשיר של מוטלי קרו "Girls, Girls, Girls". גאגא הסבירה שהיא רצתה גרסה נשית לשיר, שגם "רוקרים" יאהבו. "Beautiful, Dirty, Rich" סיפר אודות תקופת הגילוי העצמי שלה, כשהיא חיה בלואר איסט סייד וצורכת סמים במסיבות. "(Eh, Eh (Nothing Else I Can Say" דיבר על פרידה מבן-זוג ומציאת חדש. הבלדה מהאלבום "Brown Eyes" נכתב בהשפעת הלהקה קווין, ולפי גאגא, זהו השיר הכי רגיש באלבום. גאגא הבהירה עוד יותר את הרעיונות שמאחורי התהילה, ואת ההשראות והחזיונות שלה לאלבום. היא האמינה כי הדבר החשוב ביותר חסר במוזיקת פופ עכשווית והוא שילוב של דימויים חזותיים של האמן עם המוזיקה. היא שילבה את התיאטרון בהופעותיה של השירים וקיוותה שאנשים ישימו לב לאומנות הביצוע שהיא מנסה להחזיר לאלבום ולמוזיקה שלו. לדבריה המוזיקה הנחתה אותה באורח החיים שלה לפני התגלותה ככוכבת פופ.
הופעות חיות
לקידום האלבום, הופיעה גאגא במקומות רבים ברחבי העולם. ההופעה הטלוויזיונית הראשונה שלה הייתה בטקס פרסי ההקהילה הגאה של רשת Logo ב-7 ביוני 2008, ובתוכנית האמריקאית של נולד לרקוד. גם הופיעה בתוכניות אירוח כגון, המופע של ג'ימי קימל, ובמסלול הדוגמנות של ג'יי לנו ובווייטנאם בתחרות מיס יוניברס בזמן תחרות בגדי ים. ב-31 בינואר 2009, הופיעה בטלוויזיה הבריטית. סדרת הטלוויזיה "אחת שיודעת" השתמשה בשלושה משיריה, "Paparazzi" ,Poker Face", ו-"Money Honey". בנוסף, הופיעה עם השיר "Poker Face" בתוכנית המציאות האמריקאית אמריקן איידול ב-1 באפריל.
ורקה סרדוצ'קה
בסרט "מרגלת"
דנילקו הופיע בדמותה של ורקה סרדוצ'קה בהופעת קמע בסרט הקומדיה האמריקאי "מרגלת" אשר יצא לאקרנים ב-4 ביוני 2015 באוקראינה. בסצנה, שצולמה בפריז, נראה דנילקו שר את השיר "Dancing Lasha Tumbai" על במה ברחוב מרכזי. באותו הזמן, המרגלת סוזן קופר (מליסה מקארתי) עולה לבמה ומפריעה למהלך ההופעה כאשר היא חוטפת את המיקרופון של סרדוצ'קה במטרה להזהיר את המרגל ריק פורד (ג'ייסון סטיית'האם) מהפצצה שבתיק הגב שלו, אשר עומדת להתפוצץ בכל רגע.
ארסניי טודירש
ארסניי טודירש (ברומנית: Arsenie Todiraș; נולד ב-22 ביולי 1983) הוא זמר מולדובני.
חלל אינסופי
בספטמבר 2021 דווח כי הסדרה בוטלה.
עלילה
גארי גודספייד (אולאן רוג'רס) הוא אסטרונאוט הרפתקן לא מיומן, שמושלך לכלא על סיפון ספינת חלל נטושה, בה הוא חי לבדו בלי אפשרות לברוח.
הפקה
ב-30 באפריל 2013 אישר רוג'רס כי הוא מתכנן חידוש לסדרה, ועונה חדשה ומשופרת של "Gary Space" עומדת להתפרסם, כאשר כל הפרקים יפורסמו באותה העת ולא במרווחי זמן. שנתיים לאחר מכן הודיע רוג'רס כי ייתכן והסדרה תשודר ברשת "Cartoon Network" האמריקאית.
הרשת החברתית
עלילה
הסרט מתחיל בלילה סתווי בשנת 2003. מארק צוקרברג (שאותו מגלם ג'סי אייזנברג), סטודנט באוניברסיטת הרווארד ומתכנת מחשבים גאון, יושב ליד המחשב שלו ומתחיל לעבוד במרץ על רעיון חדש - יצירת אתר אינטרנט שידרג את האטרקטיביות של סטודנטיות בהרווארד, לאחר שחברתו אריקה אולברייט (רוני מארה) נפרדה ממנו, משום שלא יכלה לשאת את שאפתנותו ואת התנשאותו כלפיה.
במהלך הרצאה של ביל גייטס, פונות הסטודנטיות כריסטי לי וחברתה הטובה אל אדוארדו ומארק, ואומרות לבנים "תפייסבקו אותנו". אמירה זו, שמעידה על הצלחת האתר, מרשימה את שניהם, ומעוררת את מארק להרחיב את האתר לבתי ספר נוספים. מה שהתחיל בחדרו במעונות הופך במהירות לרשת חברתית גלובלית, בסיועו של שון פארקר (שאותו מגלם ג'סטין טימברלייק), מייסד אתר שיתוף הקבצים "נאפסטר", שמעודד את צוקרברג להרחיב את תפוצת האתר, במטרה להפוך את החברה לענקית בינלאומית. שש שנים ו-500 מיליון חברים לאחר מכן מארק צוקרברג הוא המיליארדר הצעיר ביותר בהיסטוריה.
גאון מחשבים
בהמשך הסרט מוצגת מאניירה של גאון: באמצע שיחת חולין עם חבר, צוקרברג קם ומסתלק במהירות, בלי לומר מילה, מפני שהשיחה העלתה במוחו רעיון שעליו למהר ולממש באתר שלו.
אישטוואן ברטה
ביוגרפיה
באולימפיאדת אמסטרדם (1928) זכה ברטה במדליית כסף בטורניר הכדורמים במדליית זהב זכתה נבחרת גרמניה ובמדליית ארד זכתה נבחרת צרפת. בכל ארבעת המשחקים הוא שיחק כשוער.
ליגת ההוקי לנשים (רוסיה)
היסטוריה
ב-2019 נודע על תוכניות פיתוח להרחבת הליגה לכדי 10 קבוצות בעונת 2023.
מצר פילדס
לקריאה נוספת
• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 95
פרס המוזיקה של בילבורד לשיר הרדיו המוביל
שיאני מועמדויות
4 מועמדויות
3 מועמדויות
דב ניר
חייו
להנצחתו של פרופ' ניר מוענק מדי שנה "פרס דב ניר" - מלגה לעבודת גמר מצטיינת לתואר שני במחלקה לגאוגרפיה באוניברסיטה העברית.
יעקב לוי (ראש מועצה)
ביוגרפיה
כראש מועצה, לוי חידש את "חג היין" במושבה. זאת, אף על פי שאגודת הכורמים במושבה מעולם לא הסכימה לקבל אותו כחבר בה, למרות שהיה כורם, למרות שעמד בתנאי הקבלה, ולמרות שהיה ראש המועצה. לוי קופח בידי כורמי מושבתו ואפילו פנייתו לשר האוצר, לוי אשכול, לא סייעה לו לקבלת זכויותיו.
שקיעת תרבות המערב
תקציר העלילה
הלהקות המתועדות בסרט הן Black Flag, The Germs, X, The Bags, Circle Jerks, Catholic Discipline, ו Fear.
סיליקון ואדי
בשל קוטנה היחסי של מדינת ישראל, הכינוי כולל לעיתים גם מתחמי הייטק שאינם נמצאים במישור החוף, כגון אלה שבאזור ירושלים, באר שבע, קריית גת ויקנעם. השטח הכלול בסיליקון ואדי הוא כ-6,000 קמ"ר, ועיקרו במרכז ישראל.
אלוני ממרא
היסטוריה
הצליין ארקולפוס מוסר בשנת 670 לסה"נ, שבזמנו לא נשאר מן האילן הזה אלא גזע גבוה כשתי קומות אדם, והמבקרים ועולי הרגל היו חותכים ממנו גזרים וקיסמים למזכרת קדושה או לשם סגולה. לאחר שאבדו לגמרי שרידי האלון הקדום, עברה המסורת וניתנה לעץ אחר.
בסיליסק ירוק
הבסיליסק מסוגל לרוץ מרחק קצר על פני המים במהירות של מטר וחצי לשנייה כשהוא משתמש ברגליו האחוריות ובזנבו. כאשר הוא דוחף את רגליו אל המים, הוא יוצר כיסי אוויר שעליהם הוא יכול לדרוך. מהירות התנועה של רגליו מגיעה ל-105 קמ"ש, מאמץ שרירי גדול פי 7 ממה שהאדם מסוגל לו. בזכות מהירות תנועה זו, הוא מספיק לדרוך על כיס האוויר ולזנק ממנו לפני שהכיס קורס. בשל "ההליכה על המים" לכאורה, צורת הריצה הזאת הקנתה לו את הכינוי "לטאת ישו".
יוליסס
הספר תורגם לעברית בידי יעל רנן, ויצא לאור בהוצאת זמורה-ביתן בשנים 1985–1992.
רוקד עם זאבים
את תפקידי הילידים האמריקאים ממלאים שחקנים ילידיים, והדיאלוגים מתנהלים לאורך חלקים גדולים מהסרט בשפת הלקוטה המדוברת בפי שבטי הסו. שבירת המוסכמות ההוליוודיות הללו והייצוג האוהד והמשוחרר מקלישאות של הילידים האמריקאים התקבלו בידי המבקרים בעין יפה. עם זאת, חלק מהמבקרים טענו כי למרות זאת לא נעשה מאמץ מספיק להיפטר מהסטריאוטיפים המקובלים.
עלילה
הוא מועבר לפורט הייז, מוצב מרכזי בסְּפָר, אך מבקש העברה הלאה למוצב מרוחק יותר ממייג'ור פמברו (מורי צ'ייקין), קצין מעורער בנפשו שמתעב את ההתלהבות שמגלה דנבאר. פמברו שולח אותו למוצב המרוחק ביותר של ארצות הברית באותה העת, פורט סדג'וויק, ומתאבד מיד כשדנבאר עוזב את המוצב בדרכו למוצב החדש. דנבאר מתלווה לטימונס (רוברט פסטורלי), חקלאי שמעביר אספקה למוצב המבודד. לאחר מספר ימים, הם מגיעים למוצב, שמתגלה נטוש ומוזנח. דנבאר מחליט להישאר במקום ולהמתין לתגבורת. הוא מבלה את זמנו בשיקום הבסיס הצבאי הנטוש וההרוס. החקלאי שלצידו רכב, נהרג בדרכו חזרה בידי קבוצה של לוחמים ילידיים משבט הפאוני, שמקרקפים את קרקפתו. בעקבות אירוע זה, והתאבדותו של הקצין בפורט הייז, לא נותר איש במרכזי הצבא האמריקאי שיודע על הצבתו של דנבאר בפורט סדג'וויק.
גרסה מורחבת
מלבד הגרסה שאורכה שלוש שעות, והיא זו שהוצגה בבתי הקולנוע בתחילה, פרסמה החברה המפיצה גרסה ארוכה יותר (בכ-50 דקות), שאורכה כמעט ארבע שעות. גרסה זו נוצרה במקור להצגה מחוץ לארצות הברית. היא מכילה קטעים שיוצרי הסרט נאלצו לחתוך בשלב העריכה של הגרסה המקורית, וחלק מהסצנות מוצגות בה בסדר שונה. הגרסה הוצגה לראשונה בלונדון ב-20 בדצמבר 1992, ובהמשך היא הוקרנה במקומות אחרים באירופה, בהם בגרמניה. הצגות הבכורה של הגרסה הארוכה בארצות הברית היו ב-7 וב-10 בנובמבר 1993, כאשר רשת הטלוויזיה ABC הציגה את הגרסה בתור מיני-סדרה במסגרת תוכניות הערב שלה. היא לא הוצגה בבתי הקולנוע בארצות הברית.
פסקול
הפסקול של הסרט יצא לאור בארבע גרסאות שונות לפחות, כתקליטור וגם כקלטת שמע, כתקליט או כאודיו על פי דרישה. אוסף של המוזיקה מהסרט יצא בפעם הראשונה במקביל ליציאת הסרט לאקרנים בארצות הברית, דרך חברת התקליטים אפיק רקורדס, וכלל 18 יצירות מהסרט שהלחין ג'ון בארי. איגוד תעשיית ההקלטות האמריקאי העניק לאלבום הפסקול מעמד של אלבום זהב ביוני 1991, ובנובמבר 1993 היה הפסקול לאלבום פלטינה, בשל מכירות של כמיליון יחידות. ב-1995 וב-2004 יצאו מהדורות חדשות, שבהן נכללו רצועות בונוס. המהדורות הללו כללו 21 ו-24 יצירות, בהתאמה. קובץ נוסף של יצירות מהסרט, בשם "רוקד עם זאבים: מהדורה מורחבת לרגל יובל ה-25" (25th Anniversary Expanded Edition), יצא בדצמבר 2015 בידי חברת התקליטים לה-לה-לנד רקורדס (La-La Land Records). הייתה זו מהדורה מוגבלת, שחמשת אלפים עותקים בלבד שלה פורסמו, והיא כוללת 60 יצירות שאורכן הכולל מעל שעתיים.
יוליסס
פרקי הספר
במכתבו לאחיו סטניסלאוס כתב ג'ויס כי "יוליסס" יכיל 22 פרקים, ויחולק לשלושה חלקים. בסופו של דבר הסתפק ב-18 פרקים בלבד.
רוקד עם זאבים
הגרסה המורחבת
מרבית הביקורות על הגרסה הארוכה היו חיוביות, והן כללו גם ביקורת שלילית על הגרסה הקצרה יותר. העיתונאי קרל וגמן (Karl Wegmann) כתב ב"די טאגסצייטונג" ב-1992, עם יציאת הגרסה הארוכה בגרמניה, כי העריכה החדשה מתקנת חלק גדול מהבעיות בגרסה הקצרה יותר: קל יותר להבין עם ראיית הגרסה הארוכה את התאבדותו של מייג'ור פמברו ואת מה שאירע בפורט סדג'וויק לפני הגעתו של דנבאר; סיומו של הסרט הגיוני יותר, מכיוון שהגרסה הארוכה ספקנית הרבה יותר ביחס לאפשרות הפיכתו של דנבאר לאינדיאני; והסו לא מוצגים בגרסה זו כ"היפים ניו אייג'יים", אלא בצורה ריאליסטית וברוטלית יותר. את האספקט האחרון הדגיש גם דייוויד גריטן ב"לוס אנג'לס טיימס", שכן הסצנות שנוספו עוזרות להבהיר מהם נושאי הסרט. הוא מוסיף, שראשית הקשר בין דנבאר לבין "עומדת עם אגרוף" ונישואיהם מתחדדים בעקבות הצפייה בגרסה הארוכה. בשבועון הבריטי "The Observer" כתב פיליפ פרנץ' כי הסרט נעשה עמוק יותר, ואורכו עוזר, מנקודת מבטו של הצופה, להעריך את נטישת העולם הישן בידי דנבאר, ואת קליטתו בתרבות חדשה.
לעומתם, כתב "האינדיפנדנט" וכתב "הטיימס" היו ספקנים. לדברי כריס פיצ'מנט מ"האינדפנדנט", מלבד סצנת קרב לא מאוד גדולה באמצע הסרט, הגרסה הארוכה היא "פשוט אותן הסצנות, מוארכות הרבה מעבר לגבולות הסיבולת".
התפתחות דמותו של דנבאר
סיד פילד זיהה את מאבקו של דנבאר לאורך הסרט עם מאבק רוחני, שבמהלכו עובר הגיבור מהפך תודעתי וחוזר עם מסר עמוק. המאבק מתבטא במסעו של דנבאר במרחב: הוא נפתח בניסיון התאבדות כושל, שמעניק לו הזמנות שנייה לעיצוב חייו בדרכו; בהמשך הוא עובר לספר כדי לראותו לפני שהוא נעלם, מה שמניע את העלילה לאורך כל הסרט, ולמעשה מסמל את חיפושו אחר זהותו ואחר שייכות והרמוניה. אחד הדרכים שבה מעוצב המעבר ההכרתי הוא הפיכתו של דנבאר לאינדיאני. אדוארד קסטילו אפיין את הפיכתו של דנבאר למקומי כהדרגתי. אט אט ויתר דנבאר על זקנו, על כסותו ועל כובעו, ומחליפו בשריון חזה, סכין אינדיאני, ושער ארוך מעוטר נוצות. נקודת המפנה העיקרית בתהליך המעבר התרבותי של דנבאר, לפי ניתוחו של קסטילו, היא מראה התאואים הנרקבים בערבה ששחטו ציידים לבנים עבור עורם, שבעקבותיו מבין דנבאר שהלבנים הם חסרי נשמה או ערכים. פעימות התופים הקצביות שנשמעו עם חזרתו למוצב ובמהלך ריקודו סביב האש במוצב (בניסיון לחקות את המנהגים האינדיאניים) מסמלות את השינוי העמוק שעבר, את הקשר שלו לקצבה של האדמה ואת התחברותו המחודשת עם אבות-אבותיו הנאוליתיים. התיאור מלווה גם בשינוי שמו של דנבאר. השם החדש שניתן לו, "רוקד עם זאבים" (Dances with Wolves), הוא ביטוי לדמות החדשה שמאמץ דנבאר. לדברי מאוריציה נטלי, העובדה שלא נאמר "הוא רוקד עם זאבים" והשם חסר גוף, מרמזת על נטישת הזהות הישנה של דנבאר, ועל אימוץ דמות חדשה, המחוברת לטבע ולנוף, לזאבים ולאמא אדמה. המילה "רוקד" בשמו מעוררת תיאור פואטי של טקסיות שבטית.
יוליסס
יוליסס והנקודה היהודית
"יוליסס" גדוש גם בהתבטאויות של אנשים אנטישמיים (ראו משמאל). גם מוטיב עלילת הדם מופיע ב"יוליסס". בפרק "האדס", בו בלום מהרהר במוות ובמתים "זה הדם ששוקע באדמה נותן חיים חדשים. אותו הרעיון כמו היהודים שאמרו עליהם שהם הרגו ילד נוצרי.", ובהמשך ב"איתקה", כאשר סטיבן מדקלם את "הבלדה על הארי יוז", העוסקת בנערה יהודייה שעורפת את ראשו של ילד נוצרי.
רוקד עם זאבים
דנבאר כ"מושיע לבן"
מספר מבקרים זיהו בסרט את התבנית העלילתית של "מושיע לבן", ומיקמו את הסרט כחלק מהמסורת הארוכה של גיבורים לבנים שמצילים אנשים של צבע ממצבי מצוקה, ובכך יוצרים אצל הצופים את התחושה שהזרים או המיעוטים המוצגים הם חלשים וחסרי אונים, ואינם מסוגלים לדאוג לעצמם. מקומה של התבנית החוזרת הזו מודגש בדבריו של פעיל זכויות האינדיאנים ראסל מינס משבט הלקוטה, שהשווה את "רוקד עם זאבים" לסרט הבריטי "לורנס איש ערב" (1962), בגלל מוטיב "המושיע הלבן", וכינה את סרטו של קוסטנר "לורנס איש המישורים". לדברי מינס השתמש קוסטנר בכל סטריאוטיפ קלאסי על אמריקאים-ילידים, למעט "האינדיאני השיכור"; הדמויות שטוחות לגמרי, ולא מפותחות מספיק כדמויות.
יוליסס
הוצאת הספר לאור והמאבקים המשפטיים בארצות הברית והממלכה המאוחדת
הוצאת "יוליסס" לאור הייתה כרוכה בשורה של מאבקים משפטיים. הרומן הופיע לראשונה בהמשכים במגזין האמריקאי "The Little Review", בעריכתן של מרגרט אנדרסון וג'יין היפ, החל ממרץ 1918. משרד הדואר האמריקאי החרים שלושה גיליונות של המגזין והעלה אותם באש, בתואנה ש"יוליסס" כולל דברי תועבה. על כך אמר ג'ויס, ברומזו לעותקי "דבלינאים" שנשרפו בדבלין כעשור קודם לכן:
רוקד עם זאבים
הצלחה והשפעה
בטקס פרסי אוסקר ה-63 (לסרטי 1990), היה הסרט מועמד ב-12 קטגוריות שונות, וזכה בשבעה פרסים: פרס אוסקר לסרט הטוב ביותר; פרס אוסקר לבמאי הטוב ביותר עבור קווין קוסטנר בסרט הבכורה ששלו כבמאי; כמו גם הפרסים לתסריט המעובד, לצילום, לעריכה, לפסקול המקורי ולסאונד הטובים ביותר. זכייתו של "רוקד עם זאבים" על פני "החבר'ה הטובים" של מרטין סקורסזה נזכרת כטעות של בוחרי האוסקר. בקטגוריות המשחק (פרס השחקן הראשי, פרס שחקנית המשנה ופרס שחקן המשנה) היו קוסטנר, גרהאם גרין ומרי מקדונל מועמדים, אם כי לא זכו; כמו כן קיבל הסרט מועמדויות לפרס עיצוב התלבושות ולפרס עיצוב ההפקה. בפרס גלובוס הזהב זכה "רוקד עם זאבים" בתור סרט הדרמה הטוב ביותר. הוא קיבל בטקס זה גם את פרס התסריט הטוב ביותר ואת פרס הבמאי הטוב ביותר. גילדות הכותבים, המפיקים והבמאים, כמו גם החברה האמריקאית של צלמי הקולנוע, העניקו גם הן לסרט את פרסיהם. מלבד פרס האוסקר, זכה ג'ון בארי גם בפרס BMI ובפרס גראמי לפסקול הטוב ביותר למדיה חזותית. הסרט זכה גם בפרסים שמחלקות אגודות מבקרי הקולנוע של שיקגו ושל לוס אנג'לס. גם מחוץ לארצות הברית זכה הסרט להצלחה רבה. בפסטיבל הסרטים הבינלאומי בברלין קיבל קוסטנר את פרס דוב הכסף לשחקן הטוב ביותר ומועמדות לפרס דוב הזהב. בנוסף קיבל את פרס האקדמיה היפנית לקולנוע לסרט הזר הטוב ביותר, ותשע מועמדויות לפרס באפט"א לקולנוע.
יוליסס
המאבק המשפטי לאחר הוצאת הספר לאור
בפברואר 1934 יצא הספר לאור בארצות הברית באופן חוקי, ותוך חודשיים נמכרו ממנו 33,000 עותקים. בממלכה המאוחדת נדרשו עוד שלוש שנים של מאבק משפטי וציבורי, עד שבנובמבר 1936 אישרו השלטונות את פרסום הספר. לבקשת ג'ויס נכללו במהדורה הבריטית של הספר פסקי הדין באנגליה ובארצות הברית עד שנת 1960.
ביקורת על הספר
היחס ליוליסס נע בין שבחים נלהבים לשלילה מוחלטת. ברנרד שו כתב:
קרל יונג, שטיפל בבתו חולת הנפש של ג'ויס, לוצ'יה, שלח לג'ויס מכתב הערכה על הספר:
יוליסס בספרות ובתרבות הפופולרית
ב-2003 הופק באירלנד הסרט "בלום" בבימויו של שון וולש, ובכיכובם של סטיבן ריאה ואנג'לין בול. בסרט מושם דגש על העברה לפסים קולנועיים של זרם התודעה המאפיין את הספר.
מישל רישאר דלאלנד
קורות חייו
דלאלנד הותיר אחריו גרסאות רבות של יצירותיו. בגרסאות המוקדמות ניכרת נאמנות לסגנון הבארוק הצרפתי, אך השינויים שבאו אחריהן משלבים קווים קישוטיים יותר, איטלקיים בסגנונם ומקדישים יתר תשומת לב לקונטרפונקט פוליפוני.
לפחות ארבעה קבצים של יצירותיו קיימים כיום, כל אחד מהם מציג השקפה שונה כלפי עבודתו של מלחין, כפי שראו אותה האנשים שהרכיבו קבצים אלה.
מתילדה לודוביקה, נסיכת בוואריה
מתילדה לודוביקה, נסיכת בוואריה (30 בספטמבר 1843 - 18 ביוני 1925) הייתה נסיכה בווארית מבית ויטלסבאך.
ביוגרפיה
מתילדה ולואיג'י נותרו חברים במשפחת המלוכה הגולה של ממלכת שתי הסיצליות, ולואיג'י המשיך להחזיק בתואר הרשמי של יורש העצר. לואיג'י נפטר בפריז ב-1886, ומתילדה לא נישאה שוב לאחר מותו.
צלב קרס
היסטוריה
תאוריות בדבר מוצאו של הסווסטיקה כסמל פרה היסטורי של תרבות אחת פרוטו-אינדו-אירופאית, מצביעות על כך שהשומרים במסופוטמיה בסביבות שנת 3500 לפנה"ס לא הכירו את הסווסטיקה, כמו גם הממלכה הקדומה במצרים אשר החלה בשנת 2630 לפנה"ס, דבר המראה שבזמן שהחל הסמל את תפוצתו היו תרבויות אלו כבר מושרשות היטב.
קיומו של הסווסטיקה ביבשת אמריקה מהווה אתגר לתאוריית הפיעפוע. יש המסבירים זאת בכך שהסווסטיקה נדד באמצעות יורדי ים אירואסיאתים שהגיעו ליבשת בשלב כלשהו, אך סביר ביותר כי מדובר בהתפתחות מקבילה.
אימוצו של הסווסטיקה במערב
הארגון הפיני הצבאי למחצה, Lotta Svärd, אימץ את צלב הקרס כסמלו ב-1921. מ-1923 צלב הקרס היה גם לסמלן של מפלגות אנטישמיות ברומניה.
השימוש על ידי הנאצים
לא רק הנאצים אימצו את צלב הקרס, ב-4 במרץ 1923 באוניברסיטת יאשי, התקיים כנס ההקמה של ליגת ההגנה הלאומית-נוצרית, מפלגה רומנית אנטישמית. הכנס נפתח בטקס דתי במטרופוליה המקומית ולאחר מכן נשא נשיא המפלגה, אלכסנדרו קונסטנטין קוזה, נאום על הסכנה היהודית ועל "חוק הלאומים" שתכנן, שאמור היה לבטל את אזרחות היהודים. הכמרים קידשו 38 דגלים של התנועה, דגלים רומניים שהכילו במרכזם עיגול לבן ובתוכו צלב קרס. הנוכחים נשבעו אמונים לכנסייה, למלך ולדגל החדש.
סטפני דה בוארנה
סטפני דה בוארנה (בצרפתית: Stéphanie de Beauharnais, 28 באוגוסט 1789 - 29 בינואר 1860), הייתה אשתו של קרל, הדוכס הגדול של באדן.
יחס חוב-תוצר
שינויים
במצב רגיל, שינויים בתמ"ג של כלכלה מסוימת הם לרוב קטנים (כ-3%). עם זאת, במצב של אינפלציה, או במיוחד במצב של היפר-אינפלציה, התמ"ג עשוי לעלות במהירות במונחים נומינליים; בשל כך, כאשר החוב גם הוא נומינלי, היחס שלו לתוצר יקטן במהירות. לדפלציה תהיה השפעה הפוכה.
ניתן לנתח את יחס החוב לתוצר של ממשלה על ידי הסתכלות על האופן בו החוב משתנה או מתפתח לאורך זמן:הצד השמאלי של המשוואה מייצג את הדינמיקה של חוב הממשלה. הוא החוב לתוצר בסוף התקופה t, ו הוא יחס החוב לתוצר בסוף התקופה הקודמת (t − 1). לפיכך, הצד השמאלי של המשוואה מציג את השינוי ביחס החוב לתוצר משנה אחת לשנה הקודמת לה. הצד הימני של המשוואה מציג את הסיבות לחובות הממשלה. מייצג את תשלומי הריבית על מלאי החוב כיחס מהתמ"ג, ו- מציג את יחס הגירעון הראשוני לתוצר.
יישום
אחד הקריטריונים שדורש האיחוד האירופי ממדינה המבקשת לאמץ את היורו כמטבע, הוא יחס חוב-תוצר ממשלתי הנמוך מ-60%. לפי הבנק העולמי וקרן המטבע הבינלאומית, "ניתן לומר שמדינה היא בעלת חוב חיצוני יציב אם היא יכולה לעמוד בחובותיה הנוכחים והעתידיים במלואם, מבלי שתצטרך לדחות את מועד פרעון החובות, מבלי לצבור פיגורים ומבלי לפגוע בצמיחה".
על פי שני המוסדות הללו, מדינה יכולה להשיג קיימות של חוב חיצוני "על ידי הורדת הערך הנוכחי הנקי (NPV) של החוב הציבורי החיצוני לכ-150 אחוז מהיצוא של מדינה או 250 אחוז מהכנסות המדינה".
בישראל
בישראל, בסוף שנת 2020, עמד יחס החוב-תוצר הציבורי על שיעור של 71.7% ויחס החוב תוצר הממשלתי עמד על 70.2%, שיעורים המשקפים עליה משמעותית של 12% ביחס לשנה הקודמת, אשר נגרמה בשל מגפת הקורונה. בשנת 2021 יחס החוב-תוצר הציבורי ירד בשיעור של 1.4% ועמד על 70.3% ויחס החוב-תוצר הממשלתי ירד בשיעור של 1.7% ועמד על 68.5%. ירידה זו שיקפה ירידה גבוהה יחסית, ומיוחסת, לפי החשב הכללי במשרד האוצר, לצמיחה הגבוהה של המשק הישראלי, גידול בהכנסות הממשלה ממיסים, הפרטות וייסוף השקל מול המטבעות המרכזיים בעולם.
יחס החוב-תוצר של ישראל נכון ל-2021 נמוך משמעותית מהממוצע ב-OECD אשר עמד בשנה זו על 121%. עם זאת, יש לקחת בחשבון שהממוצע מושפע ממדינות כמו יפן, ארצות הברית ואיטליה עם שיעורי חוב עתק, אך גבוה משמעותית מהממוצע של מדינות הייחוס.
OLLS
היסטוריה
חברת חובבי הסקי הוקמה ב־1901 בסוקולניקי כניגוד לארגון של האצולה: "מועדון הסקי המוסקבאי"; באספה הכללית ב-1 ביוני (14) 1901 אושרה אמנת החברה ונבחר היו"ר הראשון שלה פיודור וסילייביץ' גנינג.
לבסוף, ב־1923 חברת OLLS מאורגנת מחדש כאגודת OPPV ("מגרש הספורט הניסויי להכשרה כללית"), אשר ישמש מאוחר יותר כבסיס לאגודת צסק"א.
דורית דור
דורית דור (נולדה ב-5 בפברואר 1967) היא דוקטור למדעי המחשב, מנהלת הפיתוח והטכנולוגיות (CTO) בחברת צ'ק פוינט. זוכת פרס ביטחון ישראל.
ביוגרפיה
היא חברת הדירקטוריון של חברת בסיס הנתונים Redis, שם היא גם חברת ועדת הביקורת.
תא טלפון אדום
היסטוריה
ב-1968 הוצג דגם חדש של תא הטלפון, K8, שעוצב על ידי ברוס מרטין, וצבעו היה אדום בהיר מעט יותר. הוצבו 11 אלף תאי טלפון חדשים ברחבי המדינה, חלקם החליפו תאים ישנים, אך רק במקרה שאלו התבלו וניזוקו לאורך השנים. רק 12 תאי K8 נותרו כיום ברחבי המדינה, לאחר שרובם הוחלפו על ידי הדגם החדש KX100; דגם זה נוצר לאחר הפרטת חברת הדואר לבריטיש טלקום, החל משנות ה-80. לאחר ההפרטה הוחלפו גם חלק מהתאים הישנים, K2 ו-K6, וחלקם נמכרו והוסבו לשימושים אחרים כגון תאי מקלחת בבתים פרטיים. ב-1996 הוצג דגם חדש נוסף של תא הטלפון, KX100 PLUS.
מייקל ברנהאם
יצירת ופיתוח הדמות
אחד הרעיונות הראשונים היה שהדמות תכונה רק בשם "מספר אחת", כמחווה לדמותה של השחקנית מייג'ל בארט מהפיילוט של הסדרה המקורית, "The Cage".
העונה הראשונה
בעונה זו מוצגת ברנהאם כקצינה ראשונה מוכשרת על ספינת החלל "שנזו" בפיקודה של קפטן פיליפה ג'ורג'יו. כשברנהאם לא מסכימה עם גישתה של ג'ורג'יו לאיום הקלינגוני, היא מחליטה להמם אותה ולפעול בניגוד לפקודותיה, מה שמביא לפרוץ המלחמה עם הקלינגונים, למותה של ג'ורג'יו ולהרשעתה של ברנהאם באשמת בגידה, לראשונה בתולדות צי הכוכבים. ברנהאם, אפופת רגשות אשם, מתגלגלת ל"דיסקברי" תחת פיקודו של קפטן גבריאל לורקה, שמחליט לגייס אותה כמומחית משימה, ללא דרגות או מעמד. ברנהאם מצליחה להרוויח את מקומה על הספינה, הופכת לחלק אינטגרלי מהצוות ולבסוף אף מצליחה להציל את הגלקסיה מפלישה מיקום המראה, מזכה את עצמה, ומקבלת בחזרה את דרגות הקומנדר שלה ואת מעמדה בצי.
נטע כהן
1991
באליפות ישראל שנערכה ביולי אותה שנה היא זכתה ב-3 מדליות, 2 זהב ו-1 כסף. מדליות זהב במשחה ל-100 מטר חזה בתוצאה של 1:16.49 דקות ובמשחה ל-200 מטר מעורב אישי בתוצאה של 2:28.46 דקות, לפני נלי טוסגי (2:30.35 דקות) ואורת בש, שתיהן מהפועל נהריה. מדליית כסף במשחה ל-200 מטר חזה בתוצאה של 2:47.65 דקות, אחרי בת אגודתה סילבי יעקובסון (2:44.59 דקות) ולפני יערה בן ליש מהפועל גליל עליון (2:49.59 דקות)
ליפי
על גדות הנהר בכל אורכו יש מונומנטים רבים דוגמת בית המכס, וגשרים דוגמת גשר אוקונל.
יחסי טורקיה–פקיסטן
קשרים אסטרטגיים
שתי המדינות היו במהלך המלחמה הקרה חלק מברית בגדאד, אשר מטרתו הייתה להכיל את ברית המועצות בעזרת מספר מדינות חזקות לאורך גבולותיה הדרומיים של ברית המועצות.
תהליך שיתוף פעולה משולש
בפגישה שנערכה ב-1 באפריל 2009 בין מנהיגי פקיסטן ואפגניסטן, שנערכה במסגרת התהליך המשולש לשיתוף פעולה באנקרה, התחייבו שלוש המדינות להגדיל את התיאום בין הסוכנויות הפוליטיות, הצבאיות והביון שלהם במאבק נגד לוחמים וטרור. בורקה קיאטורק, יו"ר איגוד הידידות הטורקית-פקיסטנית, אמר: "לראשונה מנהיגי הצבא והמודיעין של אפגניסטן ופקיסטן השתתפו בפסגה משולשת המשקפת מחויבות עמוקה יותר לעבוד יחד".
חברי פרלמנט מפקיסטן ואפגניסטן התכנסו באנקרה ב-5 במאי 2009 כחלק מתהליך משולש של שיתוף פעולה, שם נפגשו עם נשיא טורקיה עבדוללה גול ושר החוץ אחמט דבוטולו ודנו בסוגיות שונות. מוראט מרצ'ן, ראש נציבות קשרי חוץ של הפרלמנט הטורקי, אמר: "כיום אנו זקוקים לשיתוף פעולה בין מדינותינו יותר מתמיד. אני מאמין שטורקיה, שיש לה יחסים בין אחים היסטוריים עם שתי המדינות, נמצאת בעמדה מיוחדת לשפר ולהעמיק את הקשרים האלה. טורקיה בטוחה כי שיתוף הפעולה שיוקם בין אפגניסטן לפקיסטן יסייע מאוד בפתרון בעיות".
שיתוף פעולה צבאי
ביולי 2018 חתם הצי הפקיסטני על חוזה לרכישת ארבע אוניות מסדרת MILGEM מטורקיה, שהיא עסקת הייצוא הצבאית הגדולה היחידה בטורקיה בשווי 1.5 מיליארד דולר. מפקד חיל הים הפקיסטני אדמירל צפר מחמוד עבאסי ורג'פ טאיפ ארדואן נכחו בטקס מסירת הספינה הראשונה ב-29 בספטמבר 2019. בעשור האחרון הוכשרו בטורקיה קרוב ל-1,500 קצינים פקיסטנים. שתי המדינות משתפות פעולה בייצור מל"טים. באפריל 2019 ערכו כוחות טורקיים ופקיסטנים תרגילי לוחמה בטרור משותפים באוזבקיסטן. נספחים צבאיים טורקיים מכל יחידה צבאית מוצבים בשגרירות הפקיסטנית באנקרה. טורקיה סייעה למודרניזציה של מטוסי קרב F-16 עבור חיל האוויר בפקיסטן, בייצור מנועים כמו גם חלפים. המדינות התקרבו עוד יותר מבחינה צבאית בגלל המצב הביטחוני של המדינות השכנות, וגם בגלל חוסר היציבות ביחסים עם ארצות הברית לאחרונה. בנובמבר 2019, הכוחות הימיים של שתי המדינות השתתפו בתרגילים ברחבי הים התיכון והים הערבי.
מאניפולוס
תיאור
בתחילת הקרב, הלגיון כולו היה מורכב משורת וליטים רציפה בחזית, ומאחוריה 3 שורות, של 10 מאניפולים כל אחת, העומדים זה מלצד זה עם רווחים ביניהם. כאשר הלגיון הגיע לטווח מגע, נפתח הקרב. בתחילת הקרב הטילו הווליטים את כידוניהם. לאחר מכן הם נסוגו בין הרווחים של המאניפולים, והמשיכו להילחם בחרב. לדעת חלק מהחוקרים, לאחר הטלת הכידונים, נסוגו הווליטים לאגפים. אחרי שהווליטים הטילו את כידוניהם, הטילו ההאסטאטים את כידוניהם, ולאחר מכן נלחמו בחרבות. הפרינקיפים נלחמו מאחורי ההאסטאטים, ויכלו גם כן להטיל את כידוניהם מעל ראשי הלוחמים בקו הקדמי. הטריאריים נשארו מאחור, והצטרפו לקרב רק במידת הצורך. לאחר הקרב הרומאים ערכו בדרך כלל מרדף, שסייע להגדיל את אבדות הצד השני.
היסטוריה
מאז המאה הרביעית לפני הספירה, גבר הלגיון הרומי על כל אויביו, והמבנה המניפולארי הוכיח את עצמו במשך מעל למאתיים שנה. אולם, העימותים עם חניבעל בזמן המלחמה הפונית השנייה, אילצו את הצבא הרומי לערוך שינויים מבניים. בזמן המלחמה הפונית השנייה, הצליח חניבעל להביס את הצבא הרומי בזכות שימוש יעיל בחיל פרשים, טקטיקות לחימה חדשניות וניצול מדויק של החולשות במבנה המניפולארי. קרב קאנאי מהווה דוגמה טובה לניצולן של חולשות אלו. למרות כל גמישותו, המאניפולוס היה פגיע להתקפה מן האגף והיה קטן מכדי לעמוד במשימה עצמאית. שכן כאשר התמוטטו הפרשים שהגנו על האגפים בידי פרשי העילית של חניבעל, התברר שהמאניפולוס אינו גמיש דיו, והמאניפולים בקו השני והשלישי לא הצליחו לרוב לבצע תפנית מהירה מספיק כדי להתגונן.
קן מיילס
ביוגרפיה
לעונת 1957 (בשיתוף עם אוטו ציפר), הרכיב מיילס מנוע ותמסורת פורשה 550S במרכב וגוף קופר משנת 1956. זו הייתה מכונית המירוץ השנייה והמצליחה שנודעה בחוף המערבי כ"הפופר". הראשונה הייתה שלדת קופר שנות החמישים המוקדמות, המונעת על ידי מנוע פורשה 356 שנבנתה על ידי פיט לאבלי מטקומה, וושינגטון. המכונית שהתקבלה שלטה במעמד ה-F Modified של SCCA בחוף המערבי בעונות 1957 ו-1958 תחת ידייו של מיילס.
תוצאות אליפות העולם בפורמולה 1
מקור:
עירוני קריית אונו
רקע והיסטוריה
בעונה זו העפילה הקבוצה לליגת העל לאחר 1:3 בסדרת חצי הגמר מול מכבי אשדוד, ואף זכתה באליפות הליגה הלאומית לאחר ניצחון בגמר נגד הפועל יקנעם/מגידו. בעקבות קשיי תקציב החליטה הקבוצה לא לממש את העלייה ונשארה לעוד עונה בליגה הלאומית.
בסוף עונת עלתה קריית אונו לליגה הארצית, ושובצה במחוז הדרומי.
בסיום עונת 2017/18 סיימה במקום ה-10 בליגה הארצית אך החליטה לוותר על משחקי המבחן וירדה לליגה א'.
פורטוגל
המאה ה-15 עד המאה ה-19
רעידת האדמה והצונאמי של 1755, אשר הרגו יותר משליש מאוכלוסייתה של הבירה ליסבון והחריבו את רובה של העיר העתיקה, היו בעלי השפעה על הפוליטיקה הפנימית. ב-1808 נכבשה פורטוגל על ידי צרפת במסגרת המלחמות הנפוליוניות. בית המלוכה הפורטוגלי ברח לברזיל. זמן קצר לאחר מכן, הכריזה ברזיל על עצמאותה תחת שלטונו של פדרו הראשון, יורש העצר הפורטוגלי, שהכתיר עצמו כקיסר ברזיל.
יהדות פורטוגל
הידיעות הראשונות על ישיבת יהודים בפורטוגל הן מהמאה ה-12 וכבר אז היו קיימים רבעים יהודיים בליסבון, בז'ה וסנטרן. ב-1492, בעת גירוש היהודים מספרד, כ-150,000 יהודים מספרד הורשו להתיישב בפורטוגל לאחר ששילמו כופר גדול לשלטון.